Komisijos sprendimas
1980 m. liepos 8 d.
nustatantis vynuogynų plotų tarpinių tyrimų duomenų perrašymo į mašininio skaitymo formą kodą ir tipines taisykles
(80/765/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 357/79 dėl vynuogynų statistinių tyrimų [1], ypač į jo 5 straipsnio 6 dalį ir 6 straipsnio 7 dalį,
kadangi Reglamento (EEB) Nr. 357/79 5 straipsnio 6 dalyje numatyta, kad valstybės narės, kurios apdoroja pagrindinių tyrimų rezultatus elektroniniu būdu, pateikia šiuos rezultatus mašininio skaitymo forma;
kadangi dėl Komisijos turimos įrangos, skirtos vynuogynų plotų statistinių tyrimų rezultatams analizuoti, ir racionalaus jos naudojimo poreikio, reikia apibrėžti tipinį formatą, naudotiną duomenims perrašyti į mašininio skaitymo formą, kuri turi būti nustatyta minėto reglamento 8 straipsnyje nustatyta tvarka;
kadangi valstybės narės dėl praktinių priežasčių mašininio skaitymo forma turėtų pateikti ir tuos duomenis, kurie nurodyti Reglamento (EEB) Nr. 357/79 6 straipsnyje;
kadangi šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Mašininio skaitymo forma, kurią elektroniniu būdu tyrimų rezultatus apdorojančios valstybės narės naudoja Reglamento (EEB) Nr. 357/79 5 ir 6 straipsniuose numatytiems duomenims pateikti, yra magnetinė juostelė.
2 straipsnis
Kodai ir taisyklės, reglamentuojantys Reglamento (EEB) Nr. 357/79 5 ir 6 straipsniuose nurodytų duomenų perrašymą į magnetinę juostelę, yra pateikti prieduose.
3 straipsnis
Šis sprendimas skirtas valstybėms narėms.
Priimta Briuselyje, 1980 m. liepos 8 d.